മികച്ച സംരക്ഷണം, കോവളം തീരത്തിന് അന്താരാഷ്ട്ര പുരസ്കാരം വിഭവങ്ങളുടെ സമഗ്രമായ പരിപാലനത്തിലൂടെ മനോഹരമായ തീരദേശവും സമുദ്ര ആവാസവ്യവസ്ഥയും സംരക്ഷിക്കുന്നതിനുള്ള അന്താരാഷ്ട്ര അംഗീകാരം കരസ്ഥമാക്കി കോവളം. ഡെന്മാര്ക്കിലെ പരിസ്ഥിതി പഠന സ്ഥാപനമാണ് എഫ്.ഇ.ഇ ആഗോളതലത്തില് അംഗീകാരമുള്ള ഇക്കോലേബല്ബ്ലൂ ഫ്ലാഗ് അംഗീകാരമാണ് കോവളം സ്വന്തമാക്കിയത്. കോവളം തീരം കൂടാതെ പുതുച്ചേരിയിലെ ഏദനും ഈ അംഗീകാരം നേടി. നേരത്തെ ഈ അംഗീകാരം ലഭിച്ച കാസര്കോട്,കോഴിക്കോട് കാപ്പാട് എന്നീ കേരളം തീരങ്ങള് ഉള്പ്പടെയുള്ള ഇന്ത്യയിലെ തീരങ്ങള് അംഗീകാരം നിലനിര്ത്തുകയും ചെയ്തു. പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദര് യാദവ് ട്വിറ്റര് സന്ദേശത്തിലൂടെയാണ് ഇക്കാര്യം അറിയിച്ചത്. കര്ശനമായ 33 മാനദണ്ഡങ്ങള് കണക്കിലെടുത്താണ് കടല്ത്തീരങ്ങള്ക്ക് അംഗീകാരം നല്കുന്നത്. തീരദേശ ജലത്തിലെ മലിനീകരണം കുറക്കല്, കടല്ത്തീരത്തെ സൗകര്യങ്ങളുടെ സുസ്ഥിര വികസനം പ്രോത്സാഹിപ്പിക്കല്, തീരദേശ ആവാസവ്യവസ്ഥയും പ്രകൃതിവിഭവങ്ങളും സംരക്ഷിക്കല്, തീരദേശത്തേയ്ക്കു പോകുന്നവരില് ശുചിത്വവും അവരുടെ സുരക്ഷയും ഉയര്ന്ന നിലവാരത്തില് കാത്തുസൂക്ഷിക്കാന് പ്രാദേശിക അധികൃതരെ പ്രാപ്തമാക്കല് തുടങ്ങിയവയാണ് ബീംസ് പരിപാടിയുടെ ലക്ഷ്യം. Tags: featured news international award kovalam beach